**Juhatuse 11. jaanuari 2022 koosoleku PROTOKOLL**

Kell 14 -16.30 Tehnopoli nõupidamiste ruumis Jupiter

**Koosolekut juhatas:** Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Jevgeni Lištšina, Mart Aguraiuja, Argo Stallmeister, Janek Sulev ja Märt Viileberg kohapeal ning Krister Peetmaa MS Teamsis

Kutsutud: Arendusnõunik Katre Eljas

Puudusid: -

**Koosoleku päevakord:**

1. Päevakorra kinnitamine
2. Eelmise koosoleku protokolli kinnitamine
3. EETELi 2022 – 2024 strateegilise raamistiku arutelu

4. EETELi seisukoha arutelu elektrivaldkonna pädevus- ja kutsetunnistuste valdkonna ümberkujundamine

5. Muutus Tallinna Polütehnikumi nőunike kogus

6. Üles kerkinud teemad

**Koosoleku käik:**

1. **Koosoleku päevakorra kinnitamine**

Päevakord kinnitati.

1. **Eelmise juhatuse koosoleku protokolli kinnitamine**

Protokoll kinnitati.

**3. EETELi 2022 – 2024 strateegilise raamistiku arutelu**

**Esmalt** vaadati üle ja kinnitati eelmisel koosolekul kokku lepitud EETELi 2022-2024 fookusvaldkonnad ja olulisemad tegevused:

**Jätkusuutlikkus:**

* Defineerida EETELi tegevuse valdkonnad ja leida eestvedajad
* Liitumine (või liites) EEESi ja/või ETLga tagamaks EETELi jätkusuutlikkust

**Maine ja kvaliteet:**

* Suurendada liikmeskonda
* Olla arvestatav partner ärikeskkonna kujundamisel
* Suurendada lisandväärtust EETELi liikmetele pakkudes kaitset peatöövõtja ees
* Kujundada EETEList elektritööde turu arvamusliider
* Tõsta elektritööde järelevalve kvaliteeti
* Teha liidu kommunikatsioonistrateegia
* Kujundada EETEL elektrivaldkonna tehniliste lahenduste eelistatud konsultandiks
* Tõsta elektrivaldkonna teadlikkust ja populariseerida elektriala ettevõtete ja tarbijate seas
* Luua Energiauudiste portaal koostöös Äripäevaga (koos ETL, EEEL, EJKÜ)
* Tõsta ajakirja Elektriala kujunduse ja sisu kvaliteeti

**Haridus ja koolitus:**

* Elektriku/automaatiku jms koolituste pakkumine (koostöös TTÜ, EMU, TKTK jt) ja pakkuda TTÜle, EMÜle ja TTKle külalislektoreid
* Koostöös kutse- ja kõrgkoolidega muuta õppekavad turu vajadustele vastavaks – olla kaasatud elektrivaldkonna õppekavade uuendamisel ja väljatöötamisel (sh. koostöö Kutsekojaga)
* Luua noore elektriku/meistri auhind või stipendium
* Aidata õppeasutustel leida õpilastele EETELi liikmesettevõtetes praktikakohti
* Luua praktikajuhendajate juhendamise süsteem
* Luua elektrivaldkonna (sh. elektrikud, insenerid, automaatikud) kõigi tasemete kutsekompetentside (sh. kompetentside piirid) süsteem

**Teiseks** arutati EETELi strateegilise raamistiku 2022-2024 elluviimist. Leiti, et selleks on parim lahendus tegevjuhi otsingu/konkursi korraldamine. Tegevjuhi kandidaadilt oodatakse värsket nägemust ja tegevuskava liidu strateegia elluviimiseks. Lepiti kokku, et kui on leitud uus energiline, võimekas ning väärikas kandidaat, siis on senine tegevjuht valmis oma töölepingu lõpetama. Juhatuse liikmed tunnustasid senist tegevjuhti tehtud pikaajalise tulemustliku töö eest ja pakkusid välja lahenduse, et senine tegevjuht jätkaks mõnda aega EETELi nõunikuna. Nii tagatakse liidu tegevuse juhtimise sujuv üleminek ning liidu uue strateegia kohaste tegvuste kavandamine ja ellu viimine.

**Otsustati,** et juhatuse esimehe eestvedamisel otsitakse väärikaid kandidaate liidu tegevjuhi ametikohale ja teemat käsitletakse edasi vastavalt tulemustele juhatuse 08.02.2022 koosolekul.

4. **EETELi seisukoha arutelu elektrivaldkonna pädevus- ja kutsetunnistuste valdkonna ümberkujundamisel**

Arutelu käigus kujundati liidu juhatuse seisukohad MKMi korraldataval kohtumisel 17.01.2022. Juhatuse liikmed on teadlikud ka teiste huvitatud osapoolte ( EEES ja Kiwa Inspecta), samuti MKM ja TTJA seisukohtadest, milles on nii kokkulangevusi kui erisusi, eeskätt elektriinseneride tase 6 nõutava haridustaseme ja töökogemuse osas. Seni ei ole ka ühtset seisukohta, kuidas seni pädevustunnistuste alusel elektritöid juhtivad isikud saaksid edaspidi kutsesüsteemis oma kutsekompetentsi tõendada.

**Otsustati** pidada liidu oluliseks seisukohaks elektriinseneride kutseandmisel kõrghariduse ja vajaliku töökogemuse nõudeid ning kirjalikul eksamil elektriohtuse ja normatiivide nõuete tundmise kontrollimist. **S**aata kohtumisele liidu seiskohti esindama ja kaitsma juhatusest nelja liikmeline delegatsioon koosseisus Mart Aguraiuja, Jevgeni Lištšina, Janek Sulev ja Märt Viileberg.

**5. Muutus Tallinna Polütehnikumi nőunike kogus**

Koostöö elektrivõrgu elektrike täiendkoolituse alal EETELi, Enefit Connecti ja Tallinna Polütehnikumi (TPT) vahel on jõudmas järgmisele tasemele, kus hakatakse elektrivõrgu uusi elektrikuid ette valmistama. Sellega seoses on koostööpartneritelt tulnud ettepanek tugevdada kooli nõunike kogu elektrivõrgu töid tegeva ettevõtte spetsialistiga. Seni on EETELi poolseks nõunikuks olnud Urmas Leitmäe.

**Otsustati** seoses järjest suureneva elektrivõrgu elektrike ettevalmistuse ja täiendõppe valdkonna osatähtsuse suurenemisega TPT õppetegevuses, teha Haridus- ja teadusministeeriumile ettepanek Leitmäe asemel nimetada EETELi esindajana TPT nõunike kogu liikmeks EETELi juhatuse liige, E-Service AS tegevjuht Krister Peetmaa, kes on andnud oma nõusoleku.

**6. Üleskerkinud teemad**

* On saabunud avaldus EETELi liikmeks astumiseks Tallinna Elekter OÜlt, mida toetavad liidu liikmed FEB AS ja Esvika Elekter AS.

**Otsustati** võtta Tallinna Elekter OÜ vastu EETELi liikmeks.

* Kaubandus-tööstuskojalt on laekunud küsitlus, mida arvata Sotsiaalministeeriumi koostatud eelnõust, mis annab ehitusvaldkonna töötajale õiguse nõuda töötasu mitte ainult oma tööandjalt, vaid ka tööandjalt alltöövõtu tellinud isikult, kui tööandja ise ei ole töötajale töötasu maksnud. Toimus arutelu, mille käigus leiti, et taoline meede ei pruugi aidata töötajal õiglaselt saada kätte välja teenitud töötasu ning võib tahtmatu kõrvalnähtusena soosida ebaausatel tööandjatel jätta oma senine hätta sattunud ettevõte võlgades maha ja minna äritegevuses edasi puhta lehena uue äriühinguna tegutseva ettevõttena.

**Otsustati** saata eelpool toodud seisukoht vastusena esitatud küsitlusele.

* Argo Stallmeister tutvustas alanud koostööd Eesti Ehituskonsultatsiooniettevõtete Liiduga (EKEL) EVS 932:2017 Ehitusprojekt uuendamiseks. Elektriprojekteerimise valdkonna uuendamiseks on EKELi loodud koostöögrupp, mille juhiks on EETELi esindajana Contactus AS juht Margus Leoste, kellele on sisuliseks toeks Argo Stallmeistri poolt juhitud EETELi projekteerijate toimkonna töörühm.

**Otsustati** võtta informatsioon teadmiseks ja rõhutati, et üks olulisemaid teemasid standardi uuendamisel on määrata kindlaks piirid projekteerimise eri tasemete vahel.

**Järgmine juhatuse korraline koosolek toimub 8. veebruaril 2022 kell 14-17 Tehnopoli nõupidamiste ruumis Jupiter.**

Koosoleku juhataja

Kristo Reinhold

Protokollija

Märt Viileberg

/allkirjastatud digitaalselt/